**Helsingin Seudun Rehtorit ry:n toimintasuunnitelma vuodelle 2017**

1. **EDUNVALVONTA**

Rehtorien, apulais- ja vararehtorien sekä koulunjohtajien edunvalvontaan liittyvä toiminta Suomen Rehtorit ry:n sekä Opetusalan ammattijärjestön OAJ:n kautta sekä valtakunnallisesti että paikallisesti sen paikallisyhdistysten kautta.

Rehtorin, apulais- ja vararehtorien sekä koulunjohtajien työn ja aseman aktiivinen seuraaminen sekä vaikuttaminen työn kehittämiseen.

**2.** **KOULUTUSPOLITIIKKA**

Yhteydenpito opetusviranomaisiin ja päättäjiin sekä tarvittaessa esitysten tekeminen.

Pääkaupunkiseudun oppilaitosverkon kehittämisen seuraaminen sekä tarvittaessa kannanottojen tekeminen.

Perusopetuksen ja lukion opetussuunnitelmatyön sekä koulutuksen kehittämisen seuraaminen ja kannanottojen tekeminen tarvittaessa.

**3. JÄRJESTÖLLINEN KEHITTÄMINEN JA REHTOREIDEN, APULAISREHTORIEN JA KOULUNJOHTAJIEN TYÖN TUKEMINEN**

Rehtorien, apulaisrehtorien ja koulunjohtajien työhyvinvoinnin edistäminen verkostoitumisen sekä yhdistyksen oman virkistystoiminnan puitteissa.

Rehtorien, apulaisrehtorien ja koulunjohtajien pedagogisen ja hallinnollisen työn tukeminen oman koulutustoiminnan puitteissa.

**4. YHDISTYKSEN OMA KOULUTUS- JA VIRKISTYSTOIMINTA**

**Vuonna 2017 yhdistys juhlistaa 50. toimintavuottaan**

Koulutustilaisuuksien järjestäminen ajankohtaisista teemoista.

Kulttuuri- ja liikuntatapahtumien järjestäminen.

Vierailujen sekä tiedotustilaisuuksien järjestäminen.

**5. KANSAINVÄLINEN TOIMINTA**

Yhdistyksen jäsenten osallistumista kansainväliseen rehtoritoimintaan ja koulutukseen sekä ICP - konferenssiin tuetaan yhteisellä valmistelulla ja tiedottamisella sekä mahdollisesti taloudellisella tuella.

**6. YHTEISTYÖTAHOT**

Yhdistyksen yhteistyökumppaneita ovat pääkaupunkiseudun kunnat, erityisesti opetustoimen hallinto ja lautakunnat, Suomen Rehtorit ry – Finlands Rektorer rf, sekä sen alueyhdistykset, Opetusalan Ammattijärjestö OAJ sekä sen paikallisyhdistykset, Taloudellinen tiedotustoimisto TAT sekä elinkeinoelämän edustajat .

**7. TIEDOTTAMINEN**

Yhdistyksen toiminnasta tiedotetaan Pedanet -ympäristössä olevien webbisivujen kautta sekä sähköpostitse.

Yhdistys hyödyntää myös sosiaalista mediaa sen eri muodoissa.

Uusien jäsenten rekrytointi erilaisten tapahtumien yhteydessä sekä henkilökohtaisella rekrytoinnilla.

Aktiivinen tiedottaminen rehtorin työn paikallisista olosuhteista yhteistyötahoille ja Suomen Rehtorit ry:lle.